|  |  |
| --- | --- |
| Szak megnevezése | Osztatlan kémiatanár 4+1 |
| A szakképzettség oklevélben szereplő megnevezése | okleveles kémiatanár |
| Választható specializációk | - |
| Szakfelelős neve | Dr. Csutorás Csaba |
| Képzési és kimeneti követelményt tartalmazó jogszabály száma | 8/2013. (I.30) EMMI rendelet |
| Idegen nyelvi követelmények | a mesterfokozat megszerzéséhez legalább egy idegen nyelvből államilag elismert, középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megszerzése szükséges |
| MKKR szint | 7 |
| Képzési idő | 10 félév |
| Megszerzendő kreditek száma | 117 |
| Ebből kötelezően teljesítendő kreditek száma | 94 |
| Ebből kötelezően választandó kreditek száma | 4 |
| Ebből szabadon választható kreditek száma | 7 |
| Szakdolgozat kreditértéke | 8 |
| Szakmai gyakorlat kreditértéke | 4 |
| Záróvizsga részei | Osztatlan tanárképzésben a záróvizsga része a képzés során készült, a szakmai gyakorlatokat is bemutató és feldolgozó portfólióSzóbeli tanári záróvizsga, részei:a) a tanári mesterszak pedagógiai-pszichológiai egysége,b) a tanári mesterszak szakterületi (módszertani) egysége. |
| Szakmai gyakorlat | Terepgyakorlat, Technológiai üzemlátogatás |
| Egyéb a képzéssel kapcsolatos fontos tudnivalók | A tanterv az abszolutórium megszerzéséhez kritérium-követelményeket határozhat meg (pl. kötelező testnevelés, kötelező idegen nyelv). A kritérium-követelmény teljesítésével kreditet, illetve osztályzatot nem lehet szerezni, de teljesítése nélkül az abszolutórium nem állítható ki. A kritérium-követelményként meghatározott tanegység teljesítését az oktató a szorgalmi időszak végén aláírásával ismeri el.A Természettudományi Kar a 2008/2009-es tanévtől, az osztatlan tanárképzésben résztvevő, nappali tagozatos hallgatói számára „Általános testnevelés” megnevezéssel kötelező tanegységet hirdet meg „Ép Testben ép lélek” jelszóval! A tanegység két féléves, melyek teljesítése az abszolutórium megszerzésének a feltétele. A két félév a szakmai képzés tetszőleges szakaszában teljesíthető. A teljesítése kreditek szerzésével nem jár, a követelmény aláírás megszerzése. Mentesülnek a teljesítés alól azon hallgatók, akik sportegyesületben sportolnak, illetve másik szakjuk testnevelés. Ők igazolás bemutatásával kaphatnak aláírást a Sportági Tanszék vezetőjétől. Minden egyéb esetben az általános testnevelés tanegység teljesítése kötelező. Egészségügyi probléma esetén a hallgatóknak gyógytestnevelés foglalkozáson kell részt venniük.A tanulmányaikat nem idegen nyelvi szakon folytató hallgatók számára az Egyetem a jogszabályban előírt nyelvvizsga-bizonyítvány megszerzéséig – a tanulmányok megkezdésétől legfeljebb 4 féléven keresztül térítésmentesen – heti 4 órában idegen nyelvi kurzusokat ír elő kritériumkövetelményként. |